open-index/open-wikipedia-markdown huggingface dataset:
Ջոն սթրիթի թատրոն

**Ջոն սթրիթի թատրոն** (), թատրոն, որ գոյություն է ունեցել Ներքին Մանհեթենի Ջոն սթրիթ փողոցում, XVIII դարի երկրորդ կեսին։

Թատրոնի հիմնադրել է անգլիացի դերասան Դեյվիդ Դուգլասը (, 1720—1786), ով 1750 թվականից բնակվել է Յամայկայում։ Այնտեղ նա ծանոթացել է հյուրախաղերով հանդես եկող թատերախմբի ղեկավար Լյուիս Խալամի հետ (անգլ. Lewis Hallam, 1714—1756): Խալամի մահից քիչ անց Դուլգասն ամուսնացել է նրա այրու հետ։ Նրանք սկսում են միասին ղեկավարել Խալամի թատերախումբը, որն ստացել էր «Ամերիկյան թատերախումբ» անվանումը (անգլ. American Company): Խումբը հյուրախաղերով շրջում էր երկրով մեկ։ Նրանց ելույթ ունեցած վայրերում ստեղծվում էին  ժամանակավոր թատրոններ։ Այսպես, Նյու-Յորքում ստեղծվում են երկու ժամանակավոր թատրոններ, երրորդը, որը բացվել էր 1767 թվականի դեկտեմբերի 7-ին Ջոն-սթրիթ փողոցում, ներկայիս 15-21 տների տեղում, դառնում է այդ քաղաքի առաջին հիմնական թատրոնը։

Շինությունը կառուցվել է Ֆիլադելֆիայում գտնվող Սաութուոք () հիմնական թատրոնի նմանությամբ, որը կառուցվել էր դրանից տասը տարի առաջ։  Ֆիլադելֆիայի թատրոնը եղել է երկրի առաջին մշտական թատրոնը, և իր հերթին կառուցվել է Լոնդոնի թատրոնների սկզբունքով։ Ջոն սթրիթի թատրոնը փողոցից 18 մետր հեռու էր։ Թատրոնի դիմային հատվածի տեսքը հայտնի չէ, սակայն դրամատուրգ Ուիլիամ Դանլապը նկարագրել է թատրոնի շենքը որպես «կարմիր գույնով ներկված 
տգեղ փայտե կառույց»։

Թատրոնը բացվել է «Երկրպագուների խորամանկությունները» կատակերգության բեմադրությամբ։ 1769 թվականի մայիսի 29-ին «Կողպեք» (անգլ. The Padlock) ներկայացման մեջ դերասան Լյուիս Խալամ կրտսերը կատարել է Մունգոյի դերը։ Հետագայում նրա օգտագործած սև դեմքի (blackface) գրիմը շատ տարածված է դառնում։ 1774 թվականին մայրցամաքային առաջին կոնգրեսը ներկայացումների բեմադրությունն արգելող որոշում է ընդունում, որից հետո թատերախումբը ժամանակավորապես դադարեցնում է ելույթները և տեղափոխվում Վեստ Ինդիա։ 1777 թվականին Անկախության պայքարի ժամանակ անգլիացիների` քաղաք գալով թատրոնը վերանվանվել է` կոչվելով «Արքայական թատրոն» (անգլ. Theatre Royal): Ներկայացումների բեմադրությունները վերսկսվում են։ 1783 թվականին, քաղաքի ազատագրումից հետո, նախորդ թատերախումբը վերադառնում է թատրոն։ Այդ շրջանում թատրոնի աջակիցներն էին Ջորջ Վաշինգտոնը և Ջոն Ադամսը։ 1792 թվականին թատրոն է գալիս դերասան Ջոն Հոդգինսոնը (անգլ. John Hodgkinson), ով շուտով շատ հայտնի է դառնում։ 1794 թվականին նա ղեկավարել է թատերախումբը։ Այդ ժամանակ արդեն թատրոնի շենքը պիտանի չէր օգտագործման համար, և 1795 թվականին դրա ղեկավարությունը որոշում է նոր շենք կառուցել Պարկ Ռոուում։ Տեղափոխումը տեղի է ունենում 1798 թվականին, հենց այդ ժամանակ էլ քանդվում է Ջոն Սթրիթի շենքը։

## Ծանոթագրություններ
Էլիս Բակայ

**Էլիս Բակայ** (, ), ալբանացի ֆուտբոլիստ, «Շախտյոր» (Սոլիգորսկ) ակումբի և Ալբանիայի հավաքականի կիսապաշտպան։

## Կարիերա
### Ակումբային
Էլիս Բակայն իր ակումբային կարիերան սկսել է «Կրիստալի» ակումբում, ապա խաղացել «Պարտիզանի» (Տիրանա) ակումբի կազմում։ Հանդես է եկել Տիրանայի «Պարտիզանի» և «Դինամո» ակումբներում։ 2011 թվականին տեղափոխվել է Բուխարեստի «Դինամո» ակումբ։ 2012 թվականի փետրվարի 27-ին վարձավճարով տեղափոխվել է Օդեսայի «Չեռնոմորեց»։ 2012 թվականի մայիսի 25-ին եռամյա պայմանագիր է կնքել «Չեռնոմորեցի» հետ։

2014 թվականի մարտի սկզբին Էլիս Բակայը հեռացել է «Չեռնոմորեցից» և պայմանագիր կքնել ալբանական «Կուկեսի» ակումբի հետ։

### Հավաքականում
Էլիս Բակայը եղել է Ալբանիայի երիտասարդական հավաքականի խաղացող, որի կազմում անցկացրել է 9 հանդիպում և խփել երկու գոլ։ Ալբանիայի ազգային հավաքականի կազմում սկսել է հանդես գալ 2008 թվականին։

## Ձեռքբերումներ
* Ալբանիայի առաջնության հաղթող (1) – 2009/10
* Ուկրաինայի գավաթի խաղարկության եզրափակչի մասնակից (1) – 2012/13

## Ծանոթագրություններ

## Արտաքին հղումներ
* Ֆուտբոլիստի էջը Օդեսայի «Չեռնոմորեց» ակումբի պաշտոնական կայքում
* 
* 

Կատեգորիա:Ալբանացի ֆուտբոլիստներ
Կատեգորիա:Ալբանիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Դինամո Բուխարեստի ֆուտբոլիստներ
Կատեգորիա:Սպլիտի ֆուտբոլիստներ
Սալտո Գրանդե կամուրջ

250px|մինի|Սալտո Գրանդեի թանգարանը
250px|մինի|Սալտո Գրանդեի համայնապատկերը
**Սալտո Գրանդե կամուրջ** (իսպ՝. *Puente Salto Grande*, թարգմանաբար նշանակում է «*Մեծ ցատկ*»),  կամուրջ Արգենտինայի և Ուրուգվայի միջև սահմանային համարվող Ռիո Ուրուգվայ գետի վրա

## Պատմություն
Կամուրջը գցվել է Ռիո Ուրուգվայ գետի միջին հոսանքում 1974-1979 թվականներին գլխավորապես էներգետիկ նպատակներով կառուցված, շուրջ երեք հազար մետր երկարություն ունեցող ամբարտակի վրայով (ամբարտակի վաթսունինը մետր բարձրությունից գահավիժող ջրի հսկայական զանգվածն աշխատեցնում է տասնչորս գերհզոր գեներատորներ, որոնք, ընդհանուր հաշվով ապահովելով 1890 մեգավատտ հզորություն, բավարարում են երկու սահմանակից պետությունների էլեկտրաէներգիայի պահանջարկի զգալի մասը)։
 
Կամրջի շինարարությունն ավարտվել է 1982 թվականին։ Այդ նույն տարվա օգոստոսի 25-ին տեղի է ունեցել «Մեծ ցատկ» համարվող կառույցի բացման հանդիսավոր արարողությունը։  Նրա վրայով գցվել են երկաթգիծ և ավտոմայրուղի, որոնք հնարավոր ամենակարճ ճանապարհով միմյանց են կապում ուղիղ գծով իրարից ընդամենը մի քանի կիլոմետր հեռավորության վրա գտնվող արգենտինական Կոնկորդիա (Էնտրե Ռիոս պրովինցիա) և ուրուգվայական Սալտո (Սալտո դեպարտամենտ) քաղաքները։

Քանի որ կամուրջը բավարար լայնություն չունի, դրանով գնացք անցնելու ժամանակ ավտոմեքենաների երթևեկությունը դադարեցվում է (այդ նպատակով կամրջի երկու ծայրերին արգելափակոցներ են տեղադրված)։ Թեև այն էլ պետք է ասել, որ դա տեղի է ունենում ամսվա մեջ ընդամենը երեք-չորս անգամ, երբ բեռնատար գնացքով մեծածավալ բեռներ փոխադրելու անհրաժեշտություն է առաջանում։

Կամուրջը սպասարկում և դրա անխափան շահագործման համար պատասխանատվությունը կրում է Comisión Técnica Mixta de Salto Grande ընկերությունը։

## Ծանոթագրություններ

## Տես նաև
* Սալտո Գրանդե ամբարտակ

## Արտաքին հղումներ
* Comisión Técnica Mixta de Salto Grande
* Fundación Salto Grande 
* Sitio del Organismo Regulador de Seguridad de Presas de Argentina
* Sitio uruguayo

## Աղբյուրներ
* EntreRiosTotal.com.ar (touristic website)
* *[[:es:Represa Salto Grande|Represa Salto Grande]]* (Salto Grande Dam) from the Spanish Wikipedia

Կատեգորիա:Արգենտինայի կամուրջներ
Կատեգորիա:Ուրուգվայի շենքեր և կառույցներ
Կատեգորիա:Սահմանային կամուրջներ
Ջոն Նևիլ

**Ջոն Նևիլ** (, ), կինոյի և թատրոնի անգլիացի դերասան, ով Կանադա է տեղափոխվել 1972 թվականին։ Մեծ ճանաչում է ձեռք բերել Տերրի Գիլիամի Բարոն Մյունխհաուզենի ճանապարհորդությունը դեպի լուսին ֆիլմում կատարած դերով, (1988 թվական)։

## Կենսագրություն
Ջոն Նևիլը ծնվել է Լոնդոնում, 1925 թվականին։ Երկրորդ համաշխարհային պատերազմի ժամանակ ծառայել է Մեծ Բրիտանիայի արքայական ռազմածովային նավատորմում։ Պատերազմից հետո դերասանի վարպետություն է սովորել Դրամատիկական արվեստի արքայական ակադեմիայում։ 1947 թվականին առաջին անգամ խաղացել է «Ռիչարդ II» պիեսում, Լոնդոնի Նոր թատրոնում։ 1953 թվականին ընդունվելով Օլդ Վիկ թատրոն` Ջոն Նևիլն արագ դարձել է «շեքսպիրյան» դերասան` խաղալով Ռիչարդ II-ի, Ռոմեոյի և Համլետի դերերը, ինչպես նաև` Ռիչարդ Բյորտոնի հետ հերթափոխով խաղացել է Օթելլո և Յագո։ 1961 թվականին հեռացել է Լոնդոնից և միացել է Նոթինգհեմյան թատրոնին։

1972 թվականին ընտանիքի հետ մեկնել է Կանադա։ 1973-1978 թվականներին եղել է Էդմոնտոնի Ցիտադել թատրոնի գեղարվեստական ղեկավարը։ 1978-1983 թվականներին եղել է Գալիֆակսի Նեպտուն թատրոնի գեղարվեստական ղեկավարը։ 1985-1989 թվականներին եղել է Ստանֆորդի շեքսպիրյան թատերական փառատոնի գեղարվեստական ղեկավարը
:

## Ֆիլմեր
* Բարոն Մյունխհաուզենի ճանապարհորդությունը դեպի լուսին - Բարոն Մյունխհաուզեն, 1988
* Ճանապարհորդություն դեպի Երկրի կենտրոն-դոկտոր Սեսիլ Չեմբերս, 1993
* Փոքրիկի հանգստյան օրը-պարոն Էնդրյուս, 1994
* Ճանապարհ դեպի Վելվիլ-Էնդիմիոն Հարթ-Ջոնս, 1994
* Փոքրիկ կանայք-պարոն Լորենս, 1994
* Գաղտնի նյութեր-լավ մանիկյուրով մարդը, 1995-1998
* Ամենաթողություն միջնակարգ դպրոցում-Թադեուշ Քլարք, 1996
* Սաբոտաժ-պրոֆեսոր Ֆոլեֆանտ, 1996
* Հինգերորդ տարրը-գեներալ Ստիդարտ, 1997
* Գաղտնի նյութեր։ Պայքար ապագայի համար-լավ մանիկյուրով մարդը, 1998
* Քաղաքային լեգենդներ-Դեկան Ադամս, 1998
* Հարվարդյան խնջույք-Դոկտոր Ռիզ, 2001
* Սարդը-Տերենս-2002
* Վարձու թիկնապահը-Լորդ Ռավստոն, 2005

## Ծանոթագրություններ

Կատեգորիա:Անգլիացի դերասաններ
Կատեգորիա:Անգլիացի կինոդերասաններ
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Անգլիացի տղամարդ կինոդերասաններ
Մեծն արքայազնը (հեռուստասերիալ)

**Մեծն արքայազնը** (), հարավկորեական հեռուստասերիալ նկարահանված 2018 թվականին։ Գլխավոր դերերը մարմնավորել են՝ Յուն Շի Յունը, Ջին Սե Յունն և Ջու Սանգ Ուկը։ Սերիալը հեռարձակվել է  2018 թվականի մարտի 3֊ից մինչև մայիսի 6֊ը TV Chosun հեռուստաալիքով յուրաքանչյուր շաբաթ և կիրակի օրերին ժամը 22։50 (ՀԿԺ)։
Դրաման հասավ 5,6% վարկանշի, դառնալով TV Chosun֊ի ամենավարկանիշային դրաման, սկսած 2011 թվականի ցանցի հիմնադրումից։

## Սյուժե
Դրաման պատմում է երկու արքայազների մասին , ովքեր սիրահարվելով նույն կնոջը սկսում են մրցակցել։  Այն հիմնված է Մեծն արքայազն՝ Անփյոնգի և թագավոր Սեջոնի իրական պատմությունների վրա։

## Դերեր
### Գլխավոր
*Յուն Շի Յուն ֊ Լի  Հվի, արքայազն Ըն Սունգ
Լի Կանի կրտսեր եղբայրը և գահի երրորդ հավակնորդը։ Նա համրվում էր ընտրված տղամարդը Չոսոն դինաստիայում։
* Ջին Սե Յուն ֊ Սունգ Ջա Հյուն
Գեղեցիկ և էլեգանդ լեդի, ով քնքուշ և ջերմ է։ Նա ընկնում է երկու արքայազների սիրո եռանկյան մեջ, բայց նրա սիրտը պատկանում է Լի Հվիին։ 
*Ջու Սան Ուկ ֊ Լի Կան, արքայազն Ջին Յան
Փառասեր և խարիզմատիկ արքայազն, ով երազում է դառնալ հաջորդ Լի Բանգ Վոն։

### Օժանդակ դերեր
#### Լի Հվիին շրջապատող մարդիկ
*Սոն Ջի Հյոն ֊ Ռու Շի Գե
:Լի Հվիի թիկնապահը։ Կին, ով մեծացել է վայրի բնության մեջ և ունի ուժեղ գոյատևման բնազդներ։
*Յուն Սո - Սուն Սոլ Հվա
:Նա անպատասխան սիրահարված է Լի Հվիին։
*Չոի Սունգ Ջե - Կիմ Կվան
:Լի Հվիի թիկնապահը։
*Բենգ Ջե Հո - Փակ Գի Տուկ
:Լի Հվիի ներքինին։
#### Սունգ Ջա Հյունին շրջապատող մարդիկ
*Լի Կի Յոուն - Սունգ Վոկ
Ջա Հյունի հայրը։
*Կիմ Մի Կյուն - Ան Ջուկ Սան 
:Ջա Հյունի մայրը։
*Հան Ջե Սուկ - Սունգ Դուկ Շիկ 
:Ջա Հյունի եղբայրը։
*Մուն Ջի Ին - Գուտ Դան
:Սունգ Ջայի սպասուհին։ Չնայած այն հանգամանքին, որ նա ծնվել է հայտնի ընտանիքում, որոշում է սպասուհի դառնալ, որպեսզի խուսափի իր ընտանիքի պահանջներից։
#### Լի Կանին շրջապատող մարդիկ
*Սոն Բյուն Հո - Լի Ջե, արքայազն Յանգ Նյոնգ
:Սեջոն թգավորի ավագ եղբայրը։ Լի կանի կողմնակիցը։
*Ռյու Հյո Յոուն - Յուն Նա Գյոմ 
:Լի Կանի կինը։
*Չու Սու Հյուն - Չո Յո Կյունգ
:Կին, ով իր ուժերը միավորում է Լի Կանի հետ, որպեսզի նվաճի Լի Հվիի սերը։
#### Ուրիշներ
*Սոն Ջե Հե - թագավոր
*Յան Մի Կյուն - թագուհի Սահոն
*Օ Սեուն Ա - Կիմ Հյո Բինref>
:Կիմ Գվանի քույրը և թագավորի հարճը։
*Շին Յի - դատական տիկին Ջանգ
:Իշխանների սպասավորը։

## Արտադրություն
Սցենարի առաջին ընթերցումը տեղի է ունեցել 2017 թվականի նոյեմբերի 23-ին, TV Chosun Studio-ում
:

## Սաունդթրեքներ

### OST Part 1

### OST Part 2

### OST Part 3

## Վարկանիշ
***Կապույտ գույնի համարները** ներկայացնում են ամենացածր վարկանիշները, իսկ **կարմիր գույնի համարները** ամենաբարձր վարկանշերը։

* 

## Միջազգային հեռարձակում
*Շրի Լանկայում, Թայլանդում և Ինդոնեզիայում  յուրաքանչյուր դրվագ սկզբում հասանելի էր բացառապես «Iflix»-ով Հարավային Կորեայի օրիգինալ հեռուստածրագրից 24 ժամ հետո։ Այն այժմ հասանելի է բոլոր երեք երկրներում։

## Ծանոթագրություններ

## Արտաքին հղումներ
*  

Կատեգորիա:Կորեերեն հեռուստասերիալներ
Կատեգորիա:Հարավկորեական ռոմանտիկ հեռուստասերիալներ
Ռեյնալդո Բինյոնե

**Ռեյնալդո Բենիտո Անտոնիո Բինյոնե Ռամայոն** (Reynaldo Benito Antonio Bignone Ramayón ),  արգենտինացի ռազմական և քաղաքական գործիչ, Արգենտինայի ինքնահռչակ նախագահ (1982 թվականի հուլիսի 1-ից մինչև 1983 թվականի դեկտեմբերի 10-ը), գեներալ, Արգենտինայի վերջին ռազմական բռնապետը, ով հարկադրված եղավ երկիրը կարճ ժամանակով կառավարելուց հետո իշխանությունը փոխանցել Ռաուլ Ալֆոնսինի կառավարությանը։ Ժամանակակից Արգենտինայում ինչպես ռազմական խունտայի մյուս գործիչների, այնպես էլ նրա անունը  հանված է երկրի նախագահների ցուցակից։

## Կենսագրություն
Բինյոնեն ինքն իրեն Արգենտինայի նախագահ հռչակեց այն բանից հետո, երբ Մալվինյան (Ֆոլկլենդյան) կղզիների համար անգլիացիների դեմ մղված պատերազմում արգենտինացիները պարտություն կրեցին, և ժողովրդական դժգոհ զանգվածների բազմահազարանոց հզոր ցույցերի ճնշման տակ Լեոպոլդո Գալտիերին հարկադրված եղավ հրաժարվել երկրի նախագահի պաշտոնից։ Սակայն Բինյոնեին չհաջողվեց ժողովրդի դժգոհության ալիքը հանդարտեցնել. մարդկանց ուշադրությունը ներքին քաղաքական հիմնախնդիրներից շեղող պատերազմական գործողությունները դադարել էին, իսկ զանգվածների՝ գրեթե նույն ուժգնությամբ շարունակվող փողոցային ելույթները ակնբախորեն ցույց էին տալիս, որ ժողովրդավարական արժեքներին վերադարձը այլևս անխուսափելի է։ Բինյոնեն փորձ արեց դեպի ժողովրդավարություն վերադարձը պայմանավորել 1976-1983 թվականներին՝ այսպես կոչված՝ «կեղտոտ պատերազմի» տարիներին իշխած ռազմական վարչակարգերի կողմից թույլ տրված մարդու իրավունքների վայրագ ոտահարումների հետաքննության գործընթացում  սահմանափակումներ մտցնելով, սակայն Արգենտինայի քաղաքական կուսակցությունները մերժեցին նրա առաջարկությունները։ Նախագահի պաշտոնում Բինյոնեին հաջորդած Ռաուլ Ալֆոնսինի կառավարման երրորդ տարում՝ 1985 թվականին, Արգենտինայի վերջին ռազմական բռնապետին մեղադրանք առաջադրվեց մարդկանց զանգվածաբար առևանգելու, խոշտանգելու, սպանելու համար։ Սակայն 1986 թվականին նա ազատ արձակվեց։

1999 թվականի հունվարին Բինյոնեն դարձյալ դատապարտվեց։ 2006 թվականին բանտարկությունը փոխարինվեց տնային կալանքով, բայց 2007-ին նա կրկին բանտ նետվեց՝ խունտայի կառավարման տարիներին մարդու իրավունքների նկատմամբ կատարած ոտնձգությունների համար։ 2010 թվականի ապրիլին նա դատապարտվեց 25 տարվա ազատազրկման։
 
Հաջորդ տարվա մարտի 1-ին մեկնարկեց Բինյոնեի և Արգենտինայի ևս մեկ նախկին նախագահի՝ Խորխե Վիդելայի նկատմամբ հերթական դատական գործընթացը։ Նրանց մեղադրանք էր առաջադրվել այն բանի համար, որ քաղաքական դրդապատճառներով բանտերը նետված այլախոհ կանանցից խլել էին նորածին՝ մի քանի օրական երեխաներին, մայրերին մեծ մասամբ դաժանաբար սպանել, այդ թվում՝ ինքնաթիռներից ծովը նետելով։ 2012 թվականի հուլիսին արգենտինական դատարանը երկուսին էլ մեղավոր ճանաչեց մեղսագրված հանցանքների մեջ։ Բինյոնեն դատապարտվեց 30 տարվա ազատազրկման։ 2016 թվականի մայիսին «Կոնդոր» գործողության հետ կապված դատական գործի քննությամբ նրա բանտարկության ժամկետը դատարանի վճիռով ավելացվեց ևս 20 տարով:.

Ռեյնալդո Բենիտո Բինյոնեն մահացել է բանտում, 2018 թվականի մարտի 7-ին, 90 տարեկան հասակում։

## Ծանոթագրություններ

Կատեգորիա:Մարդկության դեմ ուղղված հանցագործություններ
Կատեգորիա:Արգենտինացի ռազմական գործիչներ
Կատեգորիա:Արգենտինայի քաղաքական գործիչներ
Տոռոնտես

thumb|Տոռոնտես
**Տորրոնտես** (), արգենտինական խաղողի սորտ, օգտագործվում է սպիտակ գինի պատրաստելու համար։

Արգենտինական տոռոնտեսը երկու սորտի՝ Ալեքսանդրիայի մուսկատի և կրիոլի հիբրիդ է։ Տորրոնտեսը համարվում է լատինոամերիկյան մայրցամաքի իսկական սորտ։ Նրան անվանում են Արգենտինայի երկրորդ էմբլեմատիկ խաղողի սորտ՝ մալբեկից հետո։ Տվյալ խաղողի տեսակը համարվում է սպիտակ խաղողի ամենաարագ աճող սորտերից մեկը։  Արգենտինայում այս սորտից գոյություն ունի երեք տեսակ՝  Torrontés Riojano, Torrontés Sanjuanino և Torrontés Mendocino: Ամենատարածվածը համարվում է  Torrontés Riojano, և հիմնականում օգտագործվում է  Cafayate-ի տարածքում։ Աճում է հիմնականում Արգենտինայում և Չիլիում։ Դրա հետ մեկտեղ Չիլիում դրանից պատրաստում են Pisco չիլիական բրենդը։

«Տոռոնտես» անվանումը արգենտինացի գինեգործները սկսել են օգտագործել 19-րդ դարի կեսերից։ Ամենավաղ հիշատակությունը, որը կարող ենք գտնել, օգտագործվում է 1860-ականներին  Դամիան Հուդսոնի կողմից։  Գինին, որը պատրաստվում է Տորրոնտեսից ունի թեթևակի թթվայնություն։ Տվյալ խաղողից պատրաստված գինին հաճախ հաղթող է ճանաչվում «Անուշաբույր, չոր գինի» անվանակարգում։ Ըմպելիքը ունենում է ծիրանի, դեղձի համ, արտահայտված ծաղկային բուրմունք (վարդի, հասմիկի, գերանիումի)։ Խմելիս հեշտությամբ կարող ենք զգալ դրանց համը։ Գինու գույնը բաց դեղին է, երբեմն նաև կանաչավուն երանգներով։ Դրա հետ մեկտեղ գինին այնքան էլ լավ չէ երկարաժամկետ պահեստավորվում, և ըստ փորձագետների այն ավելի լավ է օգտագործել արտադրության  տարում (չենթարկել երկարաժամկետ պահպանման)։

## Ծանոթագրություններ

## Արտաքին հղումներ
* Торронтес 
* Torrontes  на сайте «Винография.ру»

Կատեգորիա:Խաղողի սորտեր
Կատեգորիա:Արգենտինական խոհանոց
Պայծառ աստղ (ֆիլմ)

**«Պայծառ աստղ»** (), բրիտանական ֆիլմ` նկարահանված ռեժիսոր Ջեյն Քեմփիոնի կողմից։  Կինոնկարը հիմնված է բանաստեղծ Ջոն Քիթսի կյանքի իրական դեպքերի վրա։

Ֆիլմի պրեմիերան տեղի է ունեցել 2009 թվականի մայիսի 15-ին Կաննի կինոփառատոնի ժամանակ։

## Սյուժե
Բանաստեղծ Ջոն Քիթսը և մի աղջիկ (Ֆաննի), որն ապրում էր Քիթսի հարևանությամբ, սկսեցին սիրել միմյանց։ Բանաստեղծն աղքատ էր և չուներ հնարավորություն ամուսնանալու։ Բայց Ֆաննին, անկախ ամեն ինչից, սիրում էր երիտասարդին։ Ցավոք, նրանց սիրո պատմությունը շատ դաժան էր և տևեց ընդամենը մեկ տարի։ Գուցե նրանց սերը երկար տևեր, եթե Քիթսը տուբերկուլյոզով հիվանդ չլիներ և չմահանար ընդամենը 25 տարեկան հասակում։ Քիթսն իրեն համարում էր անհաջողակ գրող, բայց ներկայումս դասվում է անգլիացի ամենատաղանդավոր քնարերգուների շարքին։

Ֆիլմի անունը վերցվել է *[[:en:Bright star, would I were stedfast as thou art|Bright star, would I were stedfast as thou art]]* բանաստեղծությունից, որը գրվել է Քիթսի կողմից` նվիրված Ֆաննի Բրաունի հանդեպ զգացած սիրուն։

## Դերերում
*Բեն Ուիշոու — Ջոն Քիթս
*Էբբի Քորնիշ — Ֆաննի Բրաուն
*Փոլ Շնայդեր— Չարլզ Արմիջ Բրաուն, Քիթսի լավագույն ընկերը
*Թոմաս Սանգստեր — Սամուել Բրաուն, Ֆաննիի եղբայրը
*Քերրի Ֆոքս — Ֆաննիի մայրը
*Սեմյուել Ռուքին — Ռեյնոլդս
*Քլաուդիա Բլեքլի — տիկին Դիլք

## Սաունդրեք
:**Կոմպոզիտոր**` Մարկ Բրեդշոու
: 
: ***Ֆիլմի երաժշտությունների ցուցակը`***

# *Negative Capability* **03:55**(featuring Ben Whishaw)
# *La Belle Dame sans Merci* **02:28**
# *Return* **00:58**
# *Human Orchestra* **01:48**
# *Convulsion* **00:52**
# *Bright Star* **01:49**
# *Letters* **03:49**
# *Yearning* **02:24**
# *Ode To A Nightingale* **05:24**

## Ծանոթագրություններ

## Արտաքին հղումներ
* Официальный сайт фильма 
* 
* Стихи и письма Джона Китса, в том числе адресованные Фанни Брон

Կատեգորիա:2000-ականների անգլերեն ֆիլմեր
Կատեգորիա:2000-ականների բրիտանական ֆիլմեր
Կատեգորիա:2000-ականների դրամա ֆիլմեր
Կատեգորիա:2000-ականների ռոմանտիկ դրամա ֆիլմեր
Կատեգորիա:2009 ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Անգլիայում նկարահանված ֆիլմեր
Կատեգորիա:Ավստրալիական կենսագրական ֆիլմեր
Կատեգորիա:Ավստրալիական մելոդրամա ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական կենսագրական ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կենսագրական ֆիլմեր
Ֆուտբոլի Նիդերլանդների Սուպերգավաթ 2012

**Ֆուտբոլի Նիդերլանդների Սուպերգավաթ 2012** (), Նիդերլանդների սուպերգավաթի 23-րդ խաղարկումը, որն անցկացվել է 2012 թվականի օգոստոսի 5-ին Ամստերդամի Ամստերդամ Արենա մարզադաշտում, որտեղ միմյանց դեմ մրցում էին առաջնության 2011/12 մրցաշրջանի հաղթող Այաքսը և գավաթակիր ՊՍՎ֊ն։ Արդյունքում վերջինս հաղթել է 4։2 հաշվով 50 000 հանդիսատեսի ներկայությամբ։

## Խաղ

## Ծանոթագրություններ

## Արտաքին հղումներ
* Հաշվետվություն soccerway.com կայքում

Կատեգորիա:2012 ֆուտբոլում
Կատեգորիա:2012 Նիդերլանդներում
Ասսումպտա Սերնա

**Ասսումպտա Սերնա** (, ), իսպանացի դերասանուհի։

## Կյանքը և կարիերան
Սերնան ծնվել է Կատալոնիայի Բարսելոնա քաղաքում Մարիա Ասունսոն Ռոդես Սերնա () անունով։
   
Նրա առաջին նշանակալի դերը դարձավ մեքսիկացի միանձնուհի Խուանա Ինես դե լա Կրուսը «Ես ստեղծվածներից ամենավատն եմ» (1990) ֆիլմում։ Հետագայում նա խաղացել է պարտիզանական հրամանատար Թերեզա Մորենոյի դերը Պիրենեյան պատերազմի ժամանակ ITV հեռուստաալիքի «Թագավորական հրաձիգ Շարպի արկածները» ֆիլմի առաջին չորս մասերում, որը նկարահանվել է Բեռնարդ Կորնուելի վեպի մոտիվներով։ Նա նկարահանվել է նաև «Մատադոր» (1986) Անտոնիո Բանդերասի հետ, «Վայրի խոլորձ» (1990), «Նոստրադամուս» (1994), «Հրաձիգը» (1995) և «Կախարդանք» (1996) ֆիլմերում։

2003 թվականին Սերնան հայտնվեց ITV հեռուստաալիքի «Հենրիխ VIII» երկմասանոց ֆիլմում Եկատերինա Արագոնացու դերում և  «Այստեղ ոչ ոք չէր ապրի» իսպանական հեռուստասերիալում։ 2011-2014 թվականներին նա կատարել է  Ալեքսանդր VI պապի սիրուհու, Վաննոցցի  դեի Կատտանեի դերը Թոմ Ֆոնտանայի «Բորջիա» պատմական հեռուստասերիալում։

## Անձնական կյանք
1982 թվականից  մինչև 1985 թվականն ամուսնացած է եղել դերասան Կարլոս Տրիստանչոյի հետ (ծնված 1955 թվականին)։ 1993 թվականից ամուսնացել է շոտլանդացի դերասան Սքոթ Կլևերդոնի (ծնված 1969 թվականին) հետ։ Նրանք ծանոթացել են «Շարպի վաշտը» ֆիլմի նկարահանումների ժամանակ, որտեղ Կլեվերդոնը խաղում էր լեյտենանտ Հարրի Պրայսի դերը։

Սերնան ազատ խոսում է անգլերեն, ֆրանսերեն, իտալերեն, պորտուգալերեն, կատալոներեն և իսպաներեն լեզուներով։

## Ծանոթագրություններ

## Գրականություն
* Vidal, Nuria (1993). Assumpta Serna (Paperback) (in Spanish) (1st ed.). Barcelona: Icaria. ISBN 978-84-7426-211-7. LCCN 94202146. OL 1207170M. Retrieved 2016-12-02.

Կատեգորիա:Թատրոնի դերասանուհիներ
Կատեգորիա:Իսպանացի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Կատալոնացի դերասանուհիներ
Սևեններ ազգային պարկ

**Սևեններ ազգային պարկ** (), ազգային պարկ Ֆրանսիայի հարավային մասում, Սևեններ կոչվող լեռնային տարածքում։

Ստեղծվել է 1970 թվականին, վարչական կենտրոնը գտնվում է Ֆլորակ քաղաքում, համանուն ամրոցում։ Հիմնականում տեղակայված է Լոզեր և Գար դեպարտամենտներում և ընդգրկում է Արդեշ ու Ավերոն գավառների որոշ հատվածները։ Ավեն Արմանդ քարանձավը գտնվում է Սևեններ ազգային պարկում։ 2011 թվականին պարկը դարձավ Կոս և Սևեններ լեռնահամակարգի մի մասը։ Վերջինս համարվում է ՅՈՒՆԵՍԿՕ-ի Համաշխարհային ժառանգության Միջերկրածովյան գյուղատնտեսական մշակութային լանդշաֆտ։

## Աշխարհագրություն
Ազգային պարկն ընդգրկում է մի քանի լեռներ և հարթավայրեր։ Լոզեր լեռն ամենաբարձր գագաթն է տարածքում և ունի 1699 մ բարձրություն։

## Պատմություն
Սևեններ տարածքն ունի հարուստ պատմություն՝ բարձր մշակութային արժեքներով։ Եղել է կամիզարների հակաֆեոդալական ապստամբության կիզակետը (Ապստամբության պատճառ է հանդիսացել Նանտի Էդիկտ հրովարտակը, որին հաջորդել են բողոքականների հետապնդումները)։ Կամիզարյան պատերազմի վերաբերյալ բազմաթիվ վկայություններ կան Սևենների և՛ քաղաքներում, և՛ գյուղերում։ Լե Ռուվ հին տաճարում ներկայացված է կամիզարների հիշատակին նվիրված ցուցահանդես։

## Պատկերասրահ

A world between blue and gold.jpg
France Gard Aigoual - Camprieu - IMG 4959.jpg
Prat Peyrot - Mont Aigoual (piste ski de fond).jpg
Village typique des Cévennes 5.jpg


## Տես նաև
* Ֆրանսիայի ազգային պարկերի ցանկ

## Ծանոթագրություններ

## Արտաքին հղումներ
* Պաշտոնական կայք 
* Սևեններ ազգային պարկ 

Կատեգորիա:Ազգային պարկեր
Կատեգորիա:Ֆրանսիայի ազգային պարկեր
Կատեգորիա:Ֆրանսիայի աշխարհագրություն
Կատեգորիա:1970 հիմնադրված բնության հատուկ պահպանվող տարածքներ‎
Քո ընկերներն ու հարևանները

**«Քո ընկերները և հարևանները»** (, 1998), ամերիկացի ռեժիսոր և սցենարիստ Նիլ Լաբուտի կատակերգական դրաման։

## Սյուժե
Գլխավոր հերոսները փորձում են լուծել իրենց սեռական անբավարարվածության խնդիրը՝ փորձելով իրար հետ սիրային կապեր հաստատել։ Ամբողջ ֆիլմի ընթացքում հերոսներին ոչ մի անգամ անունով չեն դիմում։ Թերրին՝ Ջերրիի ընկերուհին, չի սիրում, երբ նա սեքսի ժամանակ սկսում է խոսել։ Ջերրին դավաճանում է նրան Մերիի՝ իր կնոջ ընկերուհու հետ։ Իր հերթին Թերրին նույնասեռական հարաբերությունների մեջ է մտնում Չերրի հետ, իսկ հետո գնում է նրա հետ ապրելու։

## Դերերում
* Էմի Բրեննեման - *Մերի*
* Աարոն Էկհարտ - *Բարրի*
* Քեթրին Քիներ - *Թերրի*
* Նաստասյա Կինսկի - *Չերրի*
* Պատրիկ Ջեյսոն - *Քերի*
* Բեն Սթիլեր - *Ջերրի*

## Քննադատություն
Rotten Tomatoes կայքում ֆիլմն ունի միջին վարկանիշ՝ 7/10 (42 դրական արձագանք ընդդեմ 13 բացասականի)։ Ամերիկացի կինոքննադատ Ռոջեր Էբերթը ֆիլմն արժանացրել է բարձր գնահատականի՝ ռեժիսորին անվանելով «ինտրիգային նոր տաղանդ»։

Բրիտանական «The Observer» թերթի հեղինակը նույնպես նշել է, որ Լաբյուտն իր գործում ցուցաբերել է տաղանդ։

Rolling Stone ամսագիրը, անդրադառնալով Լաբյուտին, դրական է արտահայտվել՝ ֆիլմը համեմատելով անգլիացի դրամատուրգ Ուիլյամ Ուիչերլիի «Պարզաբարո կինը» () պիեսի հետ։

## Մրցանակներ
* Las Vegas Film Critics Society Awards - Պատրիկ Ջեյսոն (2-րդ պլանի լավագույն դերասան)

## Ծանոթագրություններ

## Արտաքին հղումներ
* 
* 
* Михаил Брашинский. Рецензия «Афиши» // Афиша, հունվարի 1, 2001

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1998 ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Կինոկատակերգություններ ըստ երկրի
Կատեգորիա:Անգլերեն անկախ ֆիլմեր
Քրիստոֆեր Բանչ

**Քրիստոֆեր Բանչ** (, ), ամերիկացի գիտաֆանտաստիկ ֆենտեզի գրող և հեռուստասցենարիստ։ Որպես հեղինակ և համահեղինակ գրել է 30 վեպ։

## Կենսագրություն
Բանչը ծնվել է Կալիֆորնիայի Ֆրեզնո քաղաքում։ Իր ստեղծագործական գործունեության ընթացքում «Սթենի խրոնիկա» գրքերի շարքի վրա աշխատելիս նա համագործակցել է Ալան Քոուլի հետ (Քոուլն ամուսնացած է Բանչի քրոջ՝ Քեթրինի հետ)։

Բանչը ծառայել է Վիետնամում՝ որպես պարեկային հրամանատար։ Նա նաև գրել է «Rolling Stone» ամսագրի համար և եղել «Stars and Stripes» լրագրի թղթակիցը։

## Մատենագիտություն
### Սեփական վեպեր և գրքերի շարք
#### Եռապատում կանխագուշակ թագավորի մասին
* «Կանխագուշակ թագավորը» (1997)
* «Դևերի թագավորը» (1998)
* «Ռազմիկ թագավորը» (1999)

#### Եռապատում «Վիշապների տիրակալներ»
* «Փոթորկի թևեր» (2002)
* «Վիշապի վեհանձնությունը» (2003)
* «Ճակատամարտ» (2004)

#### Վերջին զորագունդ
* «Վերջին զորագունդ» (1999)
* «Կրակի դեմքեր» (2000)
* «Փոթորկի ուժը» (2000)
* «Աստղերի կործանումը» (2001)

#### Անտեսանելի ռազմիկ / Ստվերային ռազմիկ
* «Անտեսանելի ռազմիկ» / Քամին ժամանակից հետո (1996)
* «Ճակատամարտ երկնքի հետ» / Երկինքների որս (1996)
* «Անտեսանելի աստվածություն» / Աստծո խավար (1997)

#### Աստղային վտանգներ
* «Աստղային վտանգներ»
* «Սրիկա աշխարհներ»
* «Կրկնակի ծրագիր» 
* «Շունը դժոխքից», ավարտին են հասցրել Բանչի ընկեր Սթիվ Փերին և նրա որդին

#### Վեպեր
* «Կայսրության քարը» (2000)
* «Ծովահեն» (2001)

### Ալան Քոուլի հետ համահեղինակած վեպեր և գրքերի շարքեր
#### «Սթենի խրոնիկաներ» շարք
Հայտնի որպես «Սթենի խրոնիկաներ» (կամ ուղղակի «Սթեն», «Սթենի արկածները»)՝ այս շարքը պատմում է հեռավոր ապագայի մասին։ Հիմնական առանձնահատկությունները գործողությունն ու հումորն են, որոնք երբեմն պարունակում են նաև քաղաքական քննադատություն։ Հեղինակները ցույց են տվել քաղաքական կյանքի իրականությունը և աշխատավոր դասակարգի սովորական ներկայացուցչի մուտքն այնտեղ՝ ընթերցողին ցույց տալով իրավիճակի նրա ընկալումը, ինչը գլխավոր հերոսին թույլ է տալիս դառնալ լիովին իրատես։

* 1982: «Սթեն» (ISBN 0-345-32460-9)
* 1984: «Գայլային երկրներ» (ISBN 0-345-31229-5)
* 1985: «Հավերժական կայսեր բակում» (ISBN 0-345-31681-9)
* 1988: «Կորուսյալների նավատորմը» (ISBN 0-345-33172-9)
* 1989: «Անիծվածների վրեժխնդրությունը» (ISBN 0-345-33173-7)
* 1990: «Կայսեր վերադարձը» (ISBN 0-345-36130-X)
* 1992: «Պտտահողմ» (ISBN 0-345-37151-8)
* 1993: «Կայսրության վերջը» (ISBN 0-345-37696-X)

#### Anteros
* «Հեռավոր թագավորությունները» (1985) (ISBN 0-345-38056-8)
* «Ռազմիկի հեքիաթը» (1994) (ISBN 0-345-38734-1)
* «Գիշերվա թագավորությունները» (1995) (ISBN 0-345-38732-5)

#### Վեպեր
* «Փոխհատուցում թագավորների համար» (1987) (ISBN 0-689-11707-8)

## Ծանոթագրություններ

## Արտաքին հղումներ
* Կենսագրությունը Лаборатория Фантастики կայքում
* 
* Հարցազրույց SFFWorld.com-ում

Կատեգորիա:20-րդ դարի ամերիկացի վիպասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի վիպասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի արձակագիրներ
Կատեգորիա:Ամերիկացի լրագրողներ
Կատեգորիա:Ամերիկացի պատմվածքագիրներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ վիպասաններ
Կատեգորիա:Ամերիկացի ֆանտաստ գրողներ
Ռայըն Օ'Շոնեսի

**Ռայըն Օ'Շոնեսի** (, ), իռլանդացի երգիչ։ Պորտուգալիայի Լիսաբոն քաղաքում ներկայացրել է Իռլանդիան Եվրատեսիլ 2018 երգի մրցույթում։

## Կենսագրություն
Ռայըն Օ'Շոնեսին ծնվել է 1992 թվականի սեպտեմբերի 27-ին Իռլանդիայի Սկերիս քաղաքում։ Ռայընը ընտանիքի 3 երեխաներից ամենափոքրն է։ Ավագ եղբայրը Գրեմն է, իսկ քույրը՝ Էյփրիլը։

Ռայընը ինքն իրեն նկարագրում է որպես «ունիվերսալ երգիչ»։

Սովորել է Դուբլինի տեխնոլոգիական ինստիտուտում, ապա Դուբլինի Բրայտոնյան ինստիտուտում մասնակցել է ժամանակակից երաժշտության դասընթացների։

4 տարեկանից Ռայընը հաճախել է Stage Billie Barry դպրոց, և կարծում է, որ հենց այնտեղ է սովորել իր արվեստը։ Նվագում է կիթառ, դաշնամուր և սաքսոֆոն, ինչպես նաև ստեղծում և գրում է տարբեր արվեստագետների համար։

Օ'Շոնեսին մասնակցել է «Բրիտանիայի տաղանդը» () նախագծի վեցերորդ եթերաշրջանին, որտեղ զբաղեցրել է հինգերորդ հորիզոնականը։ Նա մասնակցել է նաև «Իռլանդիայի ձայնը» նախագծի առաջին եթերաշրջանին։

2018 թվականի հունվարի 31-ին հայտարարվեց, որ Եվրատեսիլ 2018 երգի մրցույթում Իռլանդիան ներկայացնելու է Օ'Շոնեսին «Together» (միասին) երգով։ Երգիչը մրցույթի եզրափակչին հանդես է եկել 2018 թվականի մայիսի 12-ին և զբաղեցրել 16-րդ հորիզոնականը։

## Ծանոթագրություններ

Կատեգորիա:«The Voice» հեռուստաշոուի մասնակիցներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Իռլանդացի երգիչներ
Կատեգորիա:Իռլանդիայում ծնվածներ
Սաթթար Բախլուլզադեի տուն-թանգարան

**Սաթթար Բախլուլզադեի տուն-թանգարան** (),  տուն-թանգարան, որտեղ ապրել է Ադրբեջանի նկարչության դպրոցի նշանավոր ներկայացուցիչներից մեկը, ադրբեջանցի խորհրդային նկարիչ (1963), Արվեստի վաստակավոր գործիչ (1960), Ադրբեջանի ԽՍՀ պետական մրցանակի դափնեկիր(1972) Սաթթար Բախլուլզադեն 1909-1974 թվականներին։

## Պատմություն
1994 թվականին որոշում կայացվեց ստեղծել Սաթթար Բախլուլզադեի տուն-թանգարան։ Մայիսի 23-ին Բաքվում տեղի ունեցավ Սաթթար Բախլուլզադեի տուն-թանգարանի բացման արարողությունը  Մշակույթի նախարարության կողմից։ Թանգարանը գտնվում է Բաքվում, Էլիսոհբեթ Սումբաթզադե փողոցում։

## Ցուցահանդես
Ցուցահանդեսը բաղկացած է տան երկու հարկերից։ Թանգարանի փոքր սենյակում ցուցադրվում են նկարիչի խոզանակներ, ներկեր և Բահլուլզադեի մասին տարբեր հոդվածներ։

## Պատկերասրահ

House-museum of Sattar Bahlulzadeh4.jpg|Հյուրասենյակ
House-museum of Sattar Bahlulzadeh16.jpg|Սաթթար Բախլուլզադեի տուն-թանգարան
House-museum of Sattar Bahlulzadeh14.jpg|Սաթթար Բախլուլզադեի տուն-թանգարան
House-museum of Sattar Bahlulzadeh22.jpg|Սաթթար Բախլուլզադեի տուն-թանգարան


## Տես նաև
* Վագիֆ Մուստաֆա-Զադեի տուն-թանգարան
* Ջալիլ Մամեդկուլիզադեի տուն-թանգարան

## Ծանոթագրություններ

Կատեգորիա:Բաքվի թանգարաններ
Կատեգորիա:Տուն-թանգարաններ Ադրբեջանում
Կատեգորիա:2014 հիմնադրված թանգարաններ
Դաուն Փրեսթվիչ

**Դաուն Փրեսթվիչ** (, ), ամերիկյան հեռուստատեսության սցենարիստ և պրոդյուսեր։

2009 թվականին Փրեսթվիչն ու Յորքինը միացել են ABC-ի նոր գիտաֆանտաստիկ դրամայի՝ FlashForward-ի անձնակազմին՝ որպես սցենարիստների և պրոդյուսերների խորհրդատու։ Հեռուստասերիալը ստեղծվել է Դևիդ Ս. Գոյերի և Բրեննոն Բրագայի կողմից։ Հեռուստաշոուն պատմում է FBI-ի գործակալների թիմի մասին, ովքեր հետաքննում են գլոբալ ուշագնացության դեպք, որի ժամանակ տուժածները տեսնում են իրենց ապագայից  դրվագներ։ Փրեսթվիչն ու Յորքինը հեղինակել են հեռուստաշոուի "Gimme Some Truth" էպիզոդը՝ Բարբարա Նենսի պատմվածքի հիման վրա, ինչպես նաև "Believe" և "Goodbye Yellow Brick Road" էպիզոդները։

Փրեսթվիչը Նիկոլ Յորքինի հետ հեղինակել է Զ։ Ամեն ինչի սկիզբը պատմական դրաման 2015 թվականին։

## Ընտրանի
* Melrose Place (1993) - սցենարիստ
* Picket Fences (1994) - սցենարիստ պրոդյուսեր
* Chicago Hope (1995–1999) - սցենարիստ, համա-գործադիր պրոդյուսեր
* Judging Amy (1999–2001) - սցենարիստ, համա-գործադիր պրոդյուսեր
* The Education of Max Bickford (2001–2002) - սցենարիստ/ստեղծող, գործադիր պրոդյուսեր
* Carnivàle (2003–2005) - սցենարիստ, համա-գործադիր պրոդյուսեր
* Battlestar Galactica (2005) - սցենարիստ
* Brotherhood (2006) - սցենարիստ, համա-գործադիր պրոդյուսեր
* The Riches (2007–2008) - սցենարիստ, գործադիր պրոդյուսեր
* FlashForward (2009–2010) - սցենարիստ, խորհրդատու պրոդյուսեր
* The Killing (2011–2014) - սցենարիստ, գործադիր պրոդյուսեր
* ԶԶ։ Ամեն ինչի սկիզբը (Z: The Beginning of Everything  - 2015–2017) - ստեղծող, սցենարիստ, համա-գործադիր պրոդյուսեր

## Ծանոթագրություններ

Կատեգորիա:Ամերիկացի հեռուստապրոդյուսերներ
Կատեգորիա:Ապրող անձինք
Կատեգորիա:21-րդ դարի ամերիկացի կանայք
Զելդա Ֆիցջերալդ

**Զելդա Ֆիցջերալդ (Սեյր)** ()՝ ամերիկյան հայտնի դեմք, վիպասան, նկարիչ, Ֆրենսիս Սքոթ Ֆիցջերալդի կինն է։

Ծնվել է Ալաբամա նահանգի Մոնտգոմերի քաղաքում, որտեղ հայտնի էր իր արտաքինի և կենսուրախության շնորհիվ։ Նրա ամուսինը իրեն անվանել է որպես "Ամերիկայի առաջին ֆլափփեր"։ Նա և Սքոթը մինչ օրս Ջազի դարաշրջանի էմբլեմներն են։ Սքոթի առաջին նովելի (*[[Դրախտի այս կողմը]]* (1920)) արագ հաջողությունը նրանց բերեց  բարձր հասարակության հետ կապեր, բայց նրանց ամուսնությունը տուժեց հիմնականում վայրի արբեցողության, անհավատարմության և դաժան մեղադրանքների պատճառով։ Էռնեստ Հեմինգուեյին Զելդան չէր սիրում, Հեմինգուեյը մեղադրում էր նրան Սքոթի՝ ստեղծագործական դադարների համար, սակայն Զելդայի ընդարձակ օրագրերը Ֆիցջերալդի ստեղծագործությունների համար բավականին շատ նյութ են տրամադրել։ Շիզոֆրենիայի ախտորոշումից հետո, Զելդան գտնվում էր մասնագիտացված կլինիկաներում, զույգը առանձին էր ապրում, երբ 1940 թ.-ին Սքոթը հանկարծամահ եղավ։ Զելդան մահացավ յոթ տարի անց՝ Հյուսիսային Կարոլինա նահանգի Էշվիլլ քաղաքի հիվանդանոցի հրդեհից, որտեղ նա բուժվում էր։

## Վաղ կյանքն ու Ընտանիքը
Ծնվել է Մոնտգոմերի, Ալաբամայում։ Զելդա Սեյրը վեց երեխաներից ամենակրտսերն է։ Նրա մայրը՝ Միներվա Բաքներ "Միննի" Մեչենը (Նոյեմբերի 23, 1860 - Հունվարի 13, 1958), անվանել է նրան ոչ շատ հայտնի երկու փոքրիկ պատմվածքներից ոգեշնչված (Ջեյն Հովարդի "Զելդա։ Մասսաչուսեթսի գաղութի պատմություն"(1866) և Ռոբերտ Էդվարդ Ֆրանսիլլոնի "Զելդայի բախտը"(1874)): Չարաճճի, անդաստիարակ երեխա՝ Զելդային երես էր տալիս մայրը, բայց հայրը՝ Էնթոնի Դիքինսոն Սեյրը (1858-1931 թթ.) խիստ մարդ էր։

## Ծանոթագրություններ

Կատեգորիա:20-րդ դարի ամերիկացի կին գրողներ
Կատեգորիա:20-րդ դարի ամերիկացի նկարիչներ
Կատեգորիա:20-րդ դարի ամերիկացի վիպասաններ
Կատեգորիա:20-րդ դարի կին գրողներ
Կատեգորիա:Ամերիկացի բանաստեղծներ
Կատեգորիա:Ամերիկացի լրագրողներ
Կատեգորիա:Ամերիկացի կին վիպասաններ
Կատեգորիա:Ամերիկացի նկարչուհիներ
Կատեգորիա:Ամերիկացի պարուհիներ
Կատեգորիա:Կին ինքնակենսագիրներ
Սան Գիլերմո ազգային պարկ

**Սան Գիլերմո ազգային պարկ** (), ազգային պարկ Արգենտինայում, Սան Խուան պրովինցիայի Իգլեսիա դեպարտամենտում։ Հիմնադրվել է 1998 թվականին և հանդիսանում է Սան Գիլերմո կենսոլորտային արգելոցի մի մասը։ Կենսոլորտային գոտում բարձրությունը կազմում է 2100 մետրից մինչև 6380 մետր։ Ազգային պարկի և կենսոլորտի բուսականությունը կազմում են ամայի անապատները, խոտածածկ տարածքները և մի քանի խոնավ տարածքներ, որոնք բոլորն էլ գտնվում են բարձր, չոր Անդերում։ Կենդանիներից տարածված են վիկունյան, գուանակոն, անդյան աղվեսը, անդյան կատուն, պուման և կոնդորը։

## Պարկ
Սան Գիլերմո ազգային պարկը տեղակայված է Արգենտինայի Սան Խուան պրովինցիայի հյուսիսային հատվածում, Ռոդեո քաղաքի մոտակայքում։ Պարկը ստեղծվել է 1999 թվականի հունվարի 13-ին։ Այն ունի 166000 հա տարածք Անդերում և ընդգրկում է Պունա էկոտարածքը և լեռնային շրջանները։ Նախկինում՝ 1972 թվականին ստեղծվել է որպես գավառական արգելոց և միայն 1980 թվականին դարձել է Սան Գիլերմո կենսոլորտային արգելավայր։ Դրա հիմնական նպատակն է պահպանել վիկունյան տեսակին բնական միջավայրում ու միաժամանակ պահպանել այս լեռնային տարածքների մյուս բույսերին և կենդանիներին։

## Էկոլոգիա
Կենսոլորտն ունի 981000 հա տարածք։ Հիմնական տարածքն ազգային պարկն է և բաղկացած է չոր լեռնաշղթաներից, որոնցում մշտական ջրահոսք չկա։ Հողերը մեծ մասամբ քարքարոտ են ու չմշակված, սակայն կան որոշ շրջաններ, որոնք ունեն բարենպաստ պայմաններ, դրանք տափաստանային խոտհարքներն են, հիմնականում տեղակայված են 3500 մ բարձրության վրա։ Բուսական աշխարհում շատ են գաճաճ թփերը, արոտավայրերը, խոտաբույսերը, և կան շատ աղքատ հողեր։ Թփերից են՝ ադեսմիան, պատրաստրեֆիան, ֆաբիանան, ազորելլան և էֆեդրան։ Խոտերից ներկայումս աճում են փետրախոտը, խոտաբույսերը և շյուղախոտը, իսկ ծաղկող բույսերից են գազը, հնդկոտեմը, ֆացելեյան և գլանդուլարիան։

Կենսոլորտային արգելոցի ստեղծման հիմնական պատճառը վիկունյաների պահպանումն էր։ Արգելոցում նաև բնակվում են գուանակոն, անդյան աղվեսը, անդյան կատուն, պուման, կրծողները, կարճ պոչով շինշիլաները, նանդուները, բադերը, սագերը, անդյան կոնդորները։

## Ուսումնասիրություն
Գիտահետազոտական նախագծի շրջանակներում տեղադրվել են ամբարձիչներ պարկի գագաթին, ինչպես նաև տեղորոշման համակարգ, որով հետևում են պումա գիշատիչ կենդանիների շարժը։ Միաժամանակ հսկողության տակ են նաև վիկունյաները՝ գլխավոր կրծող կենդանիներից մեկը։ Պարզվել է, որ պարկի շատ տարածքներում, ինչպիսիք են կիրճերը և խոնավ տարածքները, վիկունյաները շատ ավելի զգոն են վտանգի հանդեպ ու հետևաբար ավելի քիչ ժամանակ են տրամադրում կեր հայթայթելու համար, քան բաց տարածքներում։

## Ծանոթագրություններ

## Արտաքին հղումներ
* http://www.unesco.org/new/en/natural-sciences/environment/ecological-sciences/biosphere-reserves/latin-america-and-the-caribbean/argentina/san-guillermo/
* Explora Parques - Empresa de Viajes y Turismo 

Կատեգորիա:1998 հիմնադրումներ Արգենտինայում
Կատեգորիա:1998 հիմնադրված բնության հատուկ պահպանվող տարածքներ
Կատեգորիա:Արգենտինայի ազգային պարկեր
Կատեգորիա:Կատեգորիա ԲՊՀՄ II
Լագո Պուելո ազգային պարկ

**Լագո Պուելո ազգային պարկ** (), ազգային պարկ Արգենտինայում։ Տեղակայված է Չուբուտ պրովինցիայի հյուսիսարևմտյան հատվածում, Պատագոնիայում։ Ընդգրկում է 276.74 քառ․ կմ տարածք։ Այն ստեղծվել է պաշտպանելու տեսարժան վայրերն ու վալդիվյան անտառները։ 1971 թվականին Լոս Ալերսե ազգային պարկը միացվել է նրան և հայտարարվել է` որպես ինքնուրույն արգելավայր ։

Պաշտպանված տարածքը կոչվում է Պուելո լճի անունով և պատկանում է Պատագոնիա անտառին ու  տափաստաններին, ինչպես նաև՝ բարձր Անդերի էկոշրջաններին։

Լեռնային գոտին, որտեղ տեղակայված է պարկը, փոփոխման է ենթարկվել սառցադաշտերի ազդեցության պատճառով, որից էլ ստեղծվել են բազմաթիվ գետեր և լճեր, այդ թվում Պուելո լիճը, ինչից էլ պարկը ստացել է իր անունը։

## Կլիմա
Եղանակը սառն է և խոնավ, չնայած տարածաշրջանի մյուս պարկերում ջերմաստիճանն ավելի բարձր է։ Ձմռանը միջին ջերմաստիճանը 5&nbsp;°C է, իսկ ամռանը տատանվում է մինչև 17&nbsp;°C։ Տեղումների քանակը միջինը՝ 1400 մմ է, ամենաշատ տեղումները թափվում են մայիսից մինչև օգոստոս ամիսներին։ Երբեմն ամենացուրտ ամիսներին կարող է ձյուն գալ։

## Բուսական և կենդանական աշխարհ
Բուսական աշխարհի մեծ մասը պատկանում է վալդիվյան անտառներին։

Կենդանական աշխարհը ներառում է պուդու, կարմիր աղվեսը, պուման, կոպոն։ Թռչուններից են խուալան, բանդուրիան և այլն։ Լիճն առանձնահատուկ է տեղական ձկներով, ինչպիսիք են պելադիլլան ու այլ տեսակի կարմրախայտեր։

## Պատմություն
Տարածաշրջանի առաջին բնակիչները եղել են որսորդական հավաքչությամբ զբաղվող մարդիկ, ովքեր ապրում էին տափաստաններում և պատրաստում էին քարե գործիքներ՝ գուանակո որսալու համար։ Պարկում կան քարանձավային պատկերներ, որոնք ցույց են տալիս անտառի արահետների առկայությունը։ Այժմ ազգային պարկի արևելյան մասում բնակվում են Մապուչե համայնքի ներկայացուցիչներ։

## Պատկերասրահ

Mirtha y Eduardo sendero en cerro Currumahuida - panoramio.jpg
Cascada en el sendero del mirador (2731005155).jpg
Cushamen Department, Chubut Province, Argentina - panoramio - littletroll (3).jpg
Cushamen Department, Chubut Province, Argentina - panoramio - littletroll.jpg


## Ծանոթագրություններ

## Արտաքին հղումներ
* Blog oficial del parque nacional Lago Puelo
* Sistema Federal de Áreas Protegidas

Կատեգորիա:Արգենտինայի ազգային պարկեր
Կատեգորիա:Կատեգորիա ԲՊՀՄ II
Կատեգորիա:1971 հիմնադրված բնության հատուկ պահպանվող տարածքներ‎
Ծերունին և զենքը

**«Ծերունին և զենքը»** (), սպասվող քրեական դրամատիկական գեղարվեստական ֆիլմ, որի սցենարի հեղինակն ու ռեժիսորն է Դևիդ Լոուրին, իսկ գլխավոր դերերը կատարել են Քեյսի Աֆլեքն ու Ռոբերտ Ռեդֆորդը։ «Ծերունին և զենքը» ֆիլմի սցենարն ստեղծվել է Դևիդ Գրենի՝ New Yorker-ի համար գրված հոդվածի հիման վրա, որում պատմվում է բանկեր թալանող Ֆորեսթ Թաքերի մասին, որն ստիպված է եղել իր կյանքի մեծ մասն անցկացնել բանտում՝ այնտեղից փախչելով 18 անգամ։ Կինոնկարը, ինչպես և հոդվածը, պատմում է Թաքերի կյանքի վերջին տարիների մասին։

Միացյալ Նահանգներում ֆիլմը վարձույթի է հանվել 2018 թվականի սեպտեմբերի 28-ին։

## Սյուժե
Ֆիլմում ներկայացվում է անուղղելի գող Ֆորեսթ Թաքերի (Ռոբերտ Ռեդֆորդ) իրական պատմությունը, որն իր կյանքի մեծ մասը նվիրել է բանկեր թալանելուն և բանտերից փախչելուն; Իր անհանգիստ «կարիերայի» ավարտին 78-ամյա Թաքերը կրկին սկսում է իր սիրելի գործը՝ չնայած երիտասարդ դետեկտիվի (Քեյսի Աֆլեք) հետապնդմանը և իրեն նվիրված կնոջ (Սիսի Սփեյսեք) առաջ ունեցած պարտավորությունների։

## Դերերում

* Ռոբերտ Ռեդֆորդ — Ֆորեսթ Թաքեր
* Քեյսի Աֆլեք — դետեկտիվ Ջոն Հանթ
* Սիսի Սփեյսեք — Ջեուլ
* Դենի Գլովեր
* Տիկա Սամփթեր — Մորին
* Թոմ Ուեյթս
* Էլիզաբեթ Մոս
* Իսայա Ուիթլոք կրտսեր
* Քիթ Քերադայն
* Ջին Ջոնս
* Ջոն Դևիդ Վաշինգտոն — Քելլի
* Ավգուստին Ֆրիզել

## Արտադրություն
2013 թվականի ապրիլին հայտնի է դարձել, որ Դևիդ Լոուրին կգրի սցենար և կնկարահանի «Ծերունին և զենքը» ֆիլմը բանկեր թալանողի մահվան մասին իրական պատմության հիման վրա, որին կմարմնավորի Ռոբերտ Ռեդֆորդը։

2016 թվականի հոկտեմբերին հայտարարվել է, որ Քեյսի Աֆլեքն կընդգրկվի ֆիլմի հիմնական դերասանական կազմում։

2017 թվականի մարտին դերասանական անձնակազմին են միացել Էլիզաբեթ Մոսը, Թոմ Ուեյթսը, Դենի Գլովերը, Տիկա Սամփթերը, Սիսի Սփեյսեքն ու Իսայա Ուիթլոք կրտսերը։

2017 թվականի ապրիլին պարզ է դարձել, որ Քիթ Քերադայնը կմարմնավորի ոստիկանության կապիտանին, որը վարում է Թաքերի գործը։

2017 թվականի մայիսի 18-ին Fox Searchlight Pictures կինոընկերությունը հայտարարել է, որ ձեռք է բերել ֆիլմը Հյուսիսային Ամերիկայում և Մեծ Բրիտանիայում տարածելու իրավունքը։
 
Ֆիլմի նկարահանումներն սկսվել են 2017 թվականի ապրիլի 3-ին և անցկացվել Ցինցինատիում։

Սկզբում ֆիլմի թողարկումը նախատեսվել է 2018 թվականի հոկտեմբերի 5-ին, բայց հետո պրեմիերան տեղափոխվել է նույն թվականի սեպտեմբերի 28։

2018 թվականի հունիսի 5-ին Fox Searchlight Pictures կինոընկերությունը ներկայացրել է ֆիլմի առաջին թրեյլերը։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2018 ֆիլմեր
Կատեգորիա:Fox Searchlight Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան քրեական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:Ֆիլմեր, որոնց գործողությունները տեղի են ունենում Տեխասում
Կատեգորիա:Ֆիլմեր, որոնց գործողությունները տեղի են ունենում 1999 թվականին
Կատեգորիա:Օհայոյում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1981 թվականին
Կատեգորիա:Ամերիկյան կենսագրական դրամա ֆիլմեր
Թայվանի ազգային պարկեր

մինի|Յանմինշան

**Թայվանի ազգային պարկեր**, բնությամբ, կենդանական աշխարհով պաշտպանված տարածքներ։  Ներկայումս Թայվանում կա 9 ազգային պարկ, որոնք գտնվում են Ներքին գործերի նախարարության վարչակազմում։ Այս ազգային պարկերն ընդգրկում են 7489.49 քառ. կմ տարածք։ 3103.76 քառ. կմ կազմում է ընդհանուր ցամաքը կամ երկրի ամբողջ տարածքի շուրջ 8.6%-ը։

Առաջին ազգային պարկերը ստեղծվել են 1937 թվականին, երբ Թայվանը գտնվում էր ճապոնական իշխանության տակ։ Երկրորդ համաշխարհային պատերազմից հետո բնական միջավայրի պահպանումը կասեցվում է ինքնավար իշխանության պատճառով։ Ազգային պարկի մասին օրենքն ընդունվել է 1972 թվականին և վերջապես 1984 թվականին վերահահիմնադրվել են նոր ազգային պարկեր։

Ազգային պարկերը չպետք է շփոթել ազգային տեսարժան վայրերի հետ։ Ազգային տեսարժան վայրերը կառավարվում են Տրանսպորտի և կապի նախարարության զբոսաշրջության բյուրոյի կողմից։ Կան նաև տարբեր մարմիններ, որոնք վերհսկում են երկու տեսակի տարածքների զարգացումը։ Ազգային պարկի համար շեշտը դրվում է բնական ու մշակութային ռեսուրսների պահպանման վրա, իսկ մարդու օգտագործումը, անշուշտ, երկրորդային առաջնահերթություն է։

## Թայվանի ներկայիս ազգային պարկեր

## Նախկին Ճապոնիայի ազգային պարկերը Թայվանում
1937 թվականին Թայվանի նահանգապետ Սեյձո Կոբայաշին ստեղծել է երեք ազգային պարկեր.

Այս ազգային պարկերի վարչակազմը այլևս չի գործել Երկրորդ համաշխարհային պատերազմից հետո, այն բանից հետո, երբ Ճապոնիան 1945 թվականին նահանջեց Թայվանից։

## Առաջարկվող ազգային պարկեր
Հինգ այլ ազգային պարկեր առաջարկվեցին, սակայն ձևավորման ծրագրերը դադարեցվեցին ընդդիմության պատճառով։
* 馬告檜木國家公園 (Մագաո ազգային պարկ, ընդդիմացել են տեղաբնիկ ժողովուրդները)
* 能丹國家公園(Նեն-Դան ազգային պարկ, ընդդիմացել են բունուն ազգի ներկայացուցիչները)
* 蘭嶼國家公園 (Լան ազգային պարկ, ընդդիմացել են յամի ազգի ներկայացուցիչները)
* 綠島國家公園 (Կանաչ կղզի ազգային պարկ, ընդդիմացել են բնակիչները)
* 北方三島海洋國家公園（Երեք Հյուսիսային կղզյակներ ազգային պարկ）

## Ներկայիս բնական ազգային պարկեր

## Առաջարկվող ազգային բնական պարկ
Մեկ այլ ազգային բնական պարկ առաջարկվեց, սակայն ձևավորման ծրագրերը դադարեցվեցին ընդդիմության պատճառով.
* 美濃國家自然公園 (Մեյնոնգ ազգային բնական պարկ, ընդդիմացել են որոշ բնակիչներ)

## Ծանոթագրություններ

Կատեգորիա:Ազգային պարկեր
Կատեգորիա:Բնության հատուկ պահպանվող տարածքներ
Կատեգորիա:Չինաստանի աշխարհագրություն
Dangerous Night

«**Dangerous Night**», 30 Seconds to Mars խմբի *[[America (ալբոմ, Thirty Seconds to Mars)|America]]* հինգերորդ ստուդիական ալբոմի երկրորդ սինգլը։ Երգի հեղինակներն են Ջարեդ Լետոն ու Սթիվի Այելլոն, իսկ որպես պրոդյուսեր հանդես է եկել նաև Zedd-ը։ «Dangerous Night» երգի հնչողությունը տարբերվում է խմբի նախորդ աշխատանքներից․ այն ավելի մեղմ է և ներառում է EDM-ի տարրեր։

## Երգի մասին
«Dangerous Night» երգի հեղինակն ու պրոդյուսերը խմբի վոկալիստ Ջարեդ Լետոն է։ Որպես համահեղինակ հանդես է եկել երաժիշտ Սթիվի Այելլոն, որպես համապրոդյուսեր՝ Zedd-ը։ 2018 թվականի հունվարի 23-ին Thirty Seconds to Mars խումբը հայտարարել է, որ «Dangerous Night» երգը կդառնա իրեն թողարկվելիք հինգերորդ ստուդիական ալբոմի երկրորդ սինգլը։ Երգի պրեմիերան կայացել է Beats 1 ռադիոշոուի եթերում։

«Dangerous Night» երգը ներառում է EDM-ի, էմբիենթի ու արենա ռոքի տարրեր։ ABC Radio-ի գրախոսությունում նշվել է, որ «Dangerous Night» «ավելի անձնական երգ է»՝ համեմատած խմբի նախորդ աշխատանքների հետ, բայց միևնույն ժամանակ նրանում մնացել են հիմներին հատուկ երաժշտական տարրեր։ CBS Radio-ի կողմից երգը բնութագրվել է որպես «արենայում կատարելու համար պատրաստ ռոք հիմն»։ *[[Billboard]]* ամսագրի գրախոսականում խոսվում է այն մասին, որ երգը դարձել է մեկնակետ խմբի համար հարդ ռոք հնչողությունից հեռանալու համար։

Thirty Seconds to Mars խումբը «Dangerous Night» երգով առաջին անգամ ելույթ է ունեցել 2018 թվականի հունվարի 25-ին՝ *Ուշ շոու Սթիվեն Կոլբերի հետ* հեռուստահաղորդման ընթացքում։ Շենոն Լետոն ներկա չի եղել այդ կատարմանը, իսկ որպես երրորդ երաժիշտ հանդես է եկել Սթիվի Այելլոն։

## Հիթ-շքերթներ

## Ծանոթագրություններ

Կատեգորիա:2018 երգեր
Never Be the Same (երգ, Կամիլա Կաբելո)

**«Never Be the Same»** (*Երբեք չեմ լինի նույնը*), ամերիա-կուբացի երգչուհի Կամիլա Կաբելոյի երգն իր *[[Camila]]* առաջին ստուդիական ալբոմից։ Թողարկվել է թվային տարբերակով 2017 թվականի դեկտեմբերի 7-ին Epic և SycoIt լեյբլներում ալբոմի նախապատվերի հնարավորության հետ միասին։ Երգը՝ որպես ալբոմի երկրորդ սինգլ, պաշտոնապես թողարկվել է 2018 թվականի հունվարի 9-ին։ Երգի երկրորդ տարբերակը, որ ձայնագրվել է քանթրի երգիչ Քեյն Բրաունիժի հետ միասին, թողարկվել է 2018 թվականի ապրիլի 27-ին։

## Պատմություն
Սինգլի պաշտոնական թողարկումը կատարվել է 2018 թվականի հունվարի 9-ին, և ռադիոյում երգի ունեցած հաջողության շնորհիվ այն ընդգրկվել է Top 40 US Pop Radio հիթ-շքերթում։ Երգն իր նորամուտը կատարել է ''Billboard'' Hot 100 հիթ-շքերթի 61-րդ հորիզոնականում՝ 30,000 օրինակ տպաքանակով և 6,1 մլն միավոր սթրիմինգով առաջին շաբաթվա ընթացքում։

«Never Be the Same» երգում համադրված են փոփ և dark pop-բալլադի ժանրերը։ *[[NME]]* ամսագիրն այն նկարագրում է որպես «bombastic»-էլեկտրո։ Կրկներգում Կաբելոն երգում է ֆալցետով։

2018 թվականի հունվարի 10-ին Կաբելոն առաջին անգամ կատարել է երգը հեռուստատեսությամբ՝ ելույթ ունենալով Ջիմի Ֆելոնի *The Tonight Show Starring Jimmy Fallon* շոուում։

## Առևտրային հաջողություն
Երգն ամերիկյան ''Billboard'' Hot 100 հիթ-շքերթում իր նորամուտը կատարել է 61-րդ հորիզոնականում՝ 30,000 օրինակ տպաքանակով և 6,1 մլն սթրիմինգով թողարկման առաջին շաբաթվա ընթացքում։ Երկրորդ շաբաթում այն զբաղեցրել է 98-րդ հորիզոնականը Hot 100-ում։ Սակայն YouTube-ում երգի ոչ պաշտոնական տեսահոլովակի թողարկումից հետո այն երրորդ շաբաթում բարձրացել է 71-րդ հորիզոնական։ Ալբոմի թողարկումից և ռադիո-սինգլի հրապարակումից հետո "Never Be the Same" երգը բարձրացել է 65-րդից 30-րդ հորիզոնական՝ դառնալով երգչուհու չորրորդ սոլո հիթը top-40 Hot 100-ում։ Թողարկման քսաներորդ շաբաթում երգը 13-րդ հորիզոնականից բարձրացել է վեցերորդ քանթրի երգիչ Kane Brown-ի հետ նոր ռեմիքսի շնորհիվ, ինչը Կաբելոյին թույլ է տվել ունենալ իր երրորդ սոլո հիթը top-10-ում։ Սինգլն ստացել է Recording Industry Association of America (RIAA) պլատինե հավաստագիր։ Այն նաև դարձել է երրորդ № 1 սինգլը Mainstream Top 40 ռադիո-հիթ-շքերթում, ինչի շնորհից Կաբելոն դարձել է վեցերորդ սոլո երգչուհին, որ ունի երկու չաթրփոփեր իր դեբյուտային ալբոմից։

Մեծ Բրիտանիայում «Never Be the Same» երգը UK Singles Chart հիթ-շքերթում իր նորամուտը կատարել է 41-րդ հորիզոնականում 2017 թվականի դեկտեմբերի 21-ից սկսվող շաբաթում։ Վեցերորդ շաբաթում բարձրացել է 7-րդ հորիզոնական ալբոմի թողարկումից հետո։ Սինգլն ստացել է British Phonographic Industry (BPI) ոսկե հավաստագիր։

## Հիթ-շքերթներ

## Հավաստագրումներ

! scope="row"| Portugal (AFP)
|Gold
|5,000
|-

## Ծանոթագրություններ

## Արտաքին հղումներ
*  (Audio)
*  (Audio ft. Kane Brown)
*  (B96 Summer Bash '17 համերգում)
*  (*The Tonight Show Starring Jimmy Fallon* շոուում) (պատճեն)
* 
*

Կատեգորիա:2017 երգեր
Կատեգորիա:Կամիլա Կաբելոյի երգեր